ཝ་ནེ་རྒ་ཐིའི་བརྩམས་སྒྲུང་ནི་ཨ་རིའི་རིག་གནས་ཀྱི་རླབས་རྒྱུན་ལ་རྒོལ་བའི་ལེགས་རྩོམ་ཏུ་གྱུར་ཟིན་ལ།བརྩམས་ཆོས་དེ་དག་གི་མཐུ་ལས་ཁོང་ཡང་རྩོམ་རིག་གི་དད་རྟེན་ཞིག་ཏུ་གྱུར་ཟིན།ལྷག་པར་ལོ་རབས་དྲུག་པ་དང་བདུན་ཅུ་བའི་དུས་ཀྱི་ཨ་རིའི་སློབ་གཉེར་བ་གཞོན་ནུ་དག་ལ་མཚོན་ན།དུས་སྐབས་དེར་སློབ་ཆེན་གྱི་ཉལ་ཁང་དང་གཞོན་ནུ་ཚོའི་གླང་རྫིའི་དོར་མའི་ཁུག་མ་གང་དུའང་བཀླགས་ཏེ་རལ་བའི་ཝ་ནེ་རྒ་ཐིའི་སྒྲུང་དེབ་མཐོང་ཐུབ།མར་ཁི་ཐེ་ཝེནདང་འདྲ་བར་ཝ་ནེ་རྒ་ཐིས་བསྟན་བཤིག་ཚ་བོའི་ཐབས་ལམ་ལ་བརྟེན་ནས་མིའི་རིགས་ཀྱི་འཚོ་གཞེས་ཀྱི་དོན་རིལ་བུ་མ་དེ་གླེང་ཡོད།ཝ་ནེ་རྒ་ཐིའི་བརྩམས་ཆོས་ཀྱི་བརྗོད་བྱ་ནི་གཟུགས་ལས་འདས་པ་འབའ་ཞིག་མ་ཡིན་ཏེ།དཔེར་ན་ཁོང་གིས་སྤྱིར་བཏང་གི་འཛད་སྤྱོད་ཀྱི་རིག་གནས་སམ་ཡང་ན་རང་བྱུང་ཁོར་ཡུག་ལ་འཚེ་བའི་སྐོར་ཡང་བྲིས་ཡོད་ཅིང་།དེ་དག་གི་ནང་དུ་ཚན་རིག་རྟོག་བཟོ་དང་།མཚན་ཉིད་རིག་པ།དེ་མིན་དགོད་གཏམ་ཧ་ཅང་མང་པོ་ཞིག་འདུས་ཡོད།